**IEPIRKUMA**

**“Fiziskās apsardzes pakalpojumu sniegšana Daugavpils pilsētas pašvaldības organizētajos pasākumos”**

**identifikācijas Nr.DPD 2016/95**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) 2016.gada 18.maija sēdē (protokols Nr.2) ir izskatījusi ieinteresētā pretendenta uz e-pastu nosūtīto vēstuli ar uzdoto jautājumu uz kuru Iepirkuma komisija sniedz sekojošu atbildi.

**Jautājums:**

Iepirkuma sadale **-** Iesniedzamie piedāvājuma dokumenti starp citu ir noradīts: "Parakstīts Tehniskais piedāvājums atbilstoši nolikuma 3.pielikumam, kurā norāda VISU apsardzes darbinieku sarakstu, kurus plānots iesaistīt Līguma izpildē, KATRĀ no pasākumiem, pievienojot Latvijas Republikas Iekšlietu ministrijas Valsts policijas Apsardzes darbības sertifikācijas komisijas izsniegtus apsardzes sertifikātus, KATRAM apsardzes darbiniekam, kuru plānots iesaistīt konkrēta līguma izpildē;

Kā arī, Iepirkuma Tehniskā piedāvājumā (3.Pielikums) pretendentam, katram pasākumam, jānorāda konkrēta apsardzes darbinieka datus (vārds, uzvārds, apsardzes sertifikāta Nr.).  
Vai Jums ir paredzētas kādas sankcijas, gadījumā ja, konkrēto pasākumu, apsargās cits, nekā tehniskā piedāvājumā noradīts pretendenta apsardzes darbinieks, jo nav iespējams iepriekš paredzēt visas iespējamās situācijas (darba attiecības izbeigšana ar konkrēto apsardzes darbinieku, apsardzes darbinieka saslimšana un tml.)?

**Atbilde:**

Saskaņā ar līguma 2.3.apakšpunktu apsardzei ir pienākums nodrošināt, ka apsardzes darbinieku pienākumus pildīs tikai tie apsardzes darbinieki, kuri norādīti konkursam iesniegtajā piedāvājumā, vai darbinieki, kuri nomainīti šajā līgumā noteiktajā kārtībā

Saskaņā ar līguma 3.punktu apsardzei ir tiesības ne vēlāk kā trīs dienas pirms konkrētā pasākuma, mainīt atsevišķus konkursa piedāvājumā norādītos apsardzes darbiniekus, iesniedzot Pasūtītājam rakstisku paziņojumu par apsardzes darbinieku maiņu un norādot nomainīto darbinieku, tā darba vietu un pievienojot sertifikātus.

Saskaņā ar līguma 18.punktu ja apsardze nenodrošina visu tehniskajā piedāvājumā norādīto apsardzes darbinieku piesaisti Līguma izpildei, vai piesaista darbiniekus bez derīga apsardzes sertifikāta, tas maksā līgumsodu EUR 50,00 (piecdesmit *euro* un 00 centi) apmērā par katru konstatēto gadījumu. Pasūtītājs ir tiesīgs ieturēt līgumsodu no Apsardzei izmaksājamās summas.

Līdz ar to līguma projektā ir paredzēta piedāvāto apsardzes darbinieku nomaiņas kārtība, kā arī sankcijas par apsardzes darbinieku piesaisti bez derīga apsardzes sertifikāta.

Iepirkuma komisijas priekšsēdētāja *(personiskais paraksts)* J.Kornutjaka